CELEX: 62017TN0099
Language: sl
Date: 2017-02-16 00:00:00
Title: Zadeva T-99/17: Tožba, vložena 16. februarja 2017 – Eutelsat/GSA

8.5.2017   
            
            
               SL
            
            
               Uradni list Evropske unije
            
            
               C 144/48
            
         Tožba, vložena 16. februarja 2017 – Eutelsat/GSA
   (Zadeva T-99/17)
   (2017/C 144/67)
   Jezik postopka: angleščina
   
      Stranki
   
   
      Tožeča stranka: Eutelsat SA (Pariz, Francija) (zastopnik: L. de la Brosse, odvetnik)
   
      Tožena stranka: Agencija za evropski GNSS
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               predlog razglasi za dopusten;
            
         
               —
            
            
               ugodi predlogu za sprejetje pripravljalnih ukrepov;
            
         
               —
            
            
               za nično razglasi (i) odločbo o zavrnitvi dokončne ponudbe („Best and Final Offer“) tožeče stranke, ki jo je GSA sprejela v zvezi z obvestilom o javnem naročilu št. GSA/CD/14/14 – „izvajalec storitev Galileo“, in je bila vročena 29. novembra 2016, ter (ii) odločbo, da se naročilo odda drugemu ponudniku za upravljanje in vzdrževanje sistema Galileo;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja devet tožbenih razlogov.
   
               1.
            
            
               Prvi tožbeni razlog: prvouvrščeni ponudnik je med postopkom spremenil svojo prijavno dokumentacijo in s tem kršil (i) razpisno dokumentacijo in (ii) načelo enakega obravnavanja ponudnikov.
            
         
               2.
            
            
               Drugi tožbeni razlog: GSA je med postopkom spremenila vsebino finančnih meril, ki se uporabljajo za izbiro ponudb.
            
         
               3.
            
            
               Tretji tožbeni razlog: metoda, ki jo je GSA uporabila za razvrstitev meril glede cene, ni omogočala izbiro ekonomsko najugodnejše ponudbe.
            
         
               4.
            
            
               Četrti tožbeni razlog: sestava komisije za ocenjevanje ponudb ni bila v skladu s pravili in njene nepristranskosti ni mogoče zagotoviti.
            
         
               5.
            
            
               Peti tožbeni razlog: prvouvrščeni ponudnik je predložil neobičajno nizko ponudbo.
            
         
               6.
            
            
               Šesti tožbeni razlog: kršitev pravil preglednosti in enakega obravnavanja kandidatov ter prednost v nasprotju s pravili o nasprotju interesov.
            
         
               7.
            
            
               Sedmi tožbeni razlog: GSA je storila številne napake glede kvalitativnih meril za oddajo naročila.
            
         
               8.
            
            
               Osmi tožbeni razlog: GSA ni upoštevala obveznosti glede zadostne obrazložitve izpodbijanih odločb.
            
         
               9.
            
            
               Deveti tožbeni razlog: vrednost pogodbe je precej nižja od skupne vrednosti, navedene v obvestilu o javnem naročilu, ki ga je objavila GSA, in v dokončni ponudbi družbe Eutelsat.